ທ່ານ Rudd ຢ້ຽມຢາມ ປະເທດມຽນມາ
ລມຕ ຕ່າງປະເທດອອສເຕຣເລຍ Kevin Rudd ເດີນທາງໄປເຖິງມຽນມາ ແຕ່ຍັງບໍ່ຮູ້ເທື່ອວ່າ ທ່ານຈະໄດ້ພົບປະ ກັບຜູ້ນຳຝ່າຍຄ້ານຫຼືບໍ່
ລັດຖະມົນຕີການຕ່າງປະເທດອອສເຕຣເລຍທ່ານ Kevin Rudd ໄດ້ເດີນທາງໄປເຖິງມຽນ ມາແລ້ວແຕ່ຍັງບໍ່ທັນເປັນທີ່ຈະແຈ້ງເທື່ອວ່າທ່ານຈະໄດ້ພົບປະກັບຜູ້ນຳປະຊາທິປະໄຕຂອງ ມຽນມາທ່ານນາງອອງຊານຊູຈີຫຼືບໍ່ ລັດຖະບານ ທີ່ໄດ້ຮັບການໜຸນຫຼັງຈາກທະຫານຂອງມຽນມາ ໄດ້ແຈ້ງໃຫ້ທ່ານນາງອອງ ຊານຊູຈີ ຜູ້ທີ່ເຄີຍໄດ້ຮັບລາງວັນໂນແບລຂະແໜງສັນຕິພາບໃນສັບປະດານີ້ວ່າ ໃຫ້ຢຸດຕິ ທຸກໆກິດຈະກຳທາງດ້ານການເມືອງ ຊຶ່ງອາດຈະຮວມທັງການພົບປະກັບພວກນັກການ ທູດຕ່າງປະເທດ ຫ້ອງການາຂອງທ່ານ Rudd ກ່າວໃນສັບປະດາແລ້ວນີ້ວ່າ ທ່ານມີໝາຍກຳນົດທີ່ຈະພົບ ປະກັບບັນດາສະມາຊິກຂອງລັດຖະບານຊຸດໃໝ່ມຽນມາແລະພວກຜູ້ນຳທາງການເມືອງ ອື່ນໆ ທ່ານ Rudd ເວົ້າວ່າ ທ່ານຈະໃຊ້ການພົບປະຢູ່ໃນມຽນມາຂອງທ່ານຢໍ້າເຖິງ ການຮຽກ ຮ້ອງທີ່ມີມາເປັນເວລາດົນນານຂອງອອສເຕຣເລຍທີ່ຢາກໃຫ້ມຽນມາທຳຄວາມກ້າວໜ້າ ໄປສູ່ການສ້າງຄວາມປອງດອງຊາດແລະການປະຕິຮູບປະຊາທິປະໄຕ